stanford-oval/wikipedia huggingface dataset:
דפואנודון

| דפואנודון |
| --- | --- |
 שחזור אפשרי של הדפואנודון
תקופה
תחילת-אמצע מיוקן 20.43–15.97 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: דמויי כלב
משפחה:: כלבי דוב
סוג:: דפואנודון
מינים
 Daphoenodon falkenbachi  Daphoenodon notionastes  Daphoenodon robustum  Daphoenodon skinneri  Daphoenodon superbus
שם מדעי
 Daphoenodon

דפואנודון (שם מדעי: Daphoenodon) הוא סוג נכחד של יונק טורף בן למשפחה כלבי דוב, שחי בתקופת המיוקן באמריקה הצפונית שלפני 20.43 עד 15.97 מיליון שנה מזמננו. הוא היה קרובו של האמפיקיון, אך היה בעל מבנה מותאם לריצה מהירה יותר.
המאובנים של היונק התגלו בשטחי המדינות: נברסקה, טקסס, ויומינג, ניו מקסיקו, אורגון, קליפורניה ופלורידה והוגדרו ב-1909 בידי החוקר פיטרסון. במקור נקרא הסוג בשם Borocyon. סוג זה כלל חמישה מינים שונים. משמעות שמו היא: "שיני דפואנוס" - סוג קרוב.
הדפואנודון היה טורף בעל מבנה גוף של זאב, אך היה בעל רגליים חזקות שיכלו להאיץ קדימה. הוא הגיע למשקל של 100 קילוגרם ולגובה 80 סנטימטרים וראשו הזכיר מעט צבוע עם לסתות חזקות קצרות וחוטם קצר. הממצאים הכילו דו-צורתיות זוויגית בה הזכרים היו גדולים בהרבה מהנקבות שמבנם התאים יותר לריצה מהירה, ואולי הוא חי בלהקה דומה ללהקת אריות.
טורפים אלה צדו בחבורות קטנות במישורי אמריקה, בהם שוטטו מיני פרסתנים שונים והיו הרבה טורפים כמו ההאינדון, מינים של כלביים ושל שנחרבים. באמצעות מבנה הלסתות והשיניים הרחבות שלהם הם היו טורפים קשוחים מאוד.
גלריה

איור שלד של דפואנודון
גולגולת של דפואנודון
הדיוויזיה החמישית (בוואריה)

| --- | --- |

סמל מפקדת דיוויזיה בצבא הקיסרי הגרמני
 פרטים
 מדינה:  ממלכת בוואריה ממלכת בוואריה הקיסרות הגרמנית הקיסרות הגרמנית
 שיוך:   הצבא הבווארי  צבא הקיסרות הגרמנית
 סוג:  דיוויזיה
 בסיס האם:  לנדאו   נירנברג
 אירועים ותאריכים
 תקופת הפעילות:  1 באוקטובר 1890 – 26 ביוני 1919 (28 שנים)
 מלחמות:  מלחמת העולם הראשונה
הדיוויזיה המלכותית הבווארית החמישית (בבווארית: 5. Königlich Bayerische Division) הייתה דיוויזיה בצבא הבווארי ומאוחר יותר בצבא הקיסרות הגרמנית, אשר לחמה במלחמת העולם הראשונה ופורקה ב-1919.
היסטוריה > הקמת הדיוויזיה

הדיוויזיה הוקמה ב-1 באוקטובר 1890, בלנדאו כדיוויזיה ה-5 והחליפה את מספרי הדיוויזיה עם הדיוויזיה המלכותית הבווארית ה-3 שבסיסה בנירנברג בשנת 1901. במקורות הבוואריים, לא כונתה בדרך כלל הדיוויזיה כ"דיוויזיה בווארית מלכותית", שכן זו נחשבה מובן מאליו, אך מחוץ לבוואריה, ייעוד זה שימש לה, וליחידות בוואריות אחרות, כדי להבדיל ביניהן מיחידות פרוסיות שמספרן דומה. הדיוויזיה הייתה חלק מהקורפוס הבווארי המלכותי השלישי.
היסטוריה > מלחמת העולם הראשונה

במהלך מלחמת העולם הראשונה שירתה הדיוויזיה בחזית המערבית. היא נלחמה בתחילה במערכה על הגבולות, ולאחר מכן שירתה באזור שבין הנהרות מז ומוזל עד אוקטובר 1915. בהמשך היא נלחמה בקרב שמפאן השני, ולאחר מכן לחמה בחפירות באזור מז-מוזל עד ספטמבר 1916. לאחר מכן נלחמה לזמן קצר בקרב על הסום, שם ספגה אבדות קשות. מאוקטובר 1916 עד 1918, הדיוויזיה החזיקה את תעלות השוחות בפלנדריה ובארטוס, ונלחמה בקרב אראס ובקרב פשנדל. לאחר חודש בעתודה, היא לחמה במתקפת האביב הגרמנית של 1918, ונלחמה בקרב הראשון על הסום (1918), הידוע גם בשם הקרב השני על הסום (כדי להבדיל בינו לבין הקרב ב-1916). לאחר מכן היא נשארה במגננה באזור עד סוף המלחמה, כולל לחימה בקרב השני על הסום (1918), הידוע גם בשם הקרב השלישי על הסום. המודיעין של מדינות ההסכמה דירג את הדיוויזיה כדיוויזיה מדרגה ראשונה, אם כי לא אחת הדיוויזיות הבוואריות הטובות ביותר. לאחר המלחמה חזרה הדיוויזיה לגרמניה, וב-26 ביוני 1919 פורקה הדיוויזיה.
מפקדים

אמיל פון קסילנדר (1 באוקטובר 1890–17 באפריל 1895)
מוריץ פון בומהרד (18 באפריל 1895–1 ביוני 1899)
לודוויג פון גראופוגל (2 ביוני 1899–31 במרץ 1901)
הרמן פון האג (1 באפריל 1901–10 ביוני 1903)
לואיטפולד פון דר טאן-רתסמהאוזן (11 ביוני 1903–9 באפריל 1905)
קרל אינאמה פון שטרננג (10 באפריל 1905–11 באוקטובר 1906)
לואיטפולד פון הורן (12 באוקטובר 1906–26 במרץ 1912)
גוסטב פון שוך (27 במרץ 1912–20 באפריל 1915)
ניקולאוס פון אנדרס (23 באפריל 1915–23 ביוני 1918)
אויגן פון קלאוס (23 ביוני 1918–26 ביוני 1919)
דפוס א.ל. מונזון

"דפוס א. ל. מונזון" (גם דפוס מונזון, דפוס א"ל מאנזאהן, A.L. Monsohn, Lith. Monson) היה בית דפוס שפעל בירושלים בין השנים 1892–1992.
היסטוריה

דפוס א.ל. מונזון הוקם בשנת 1892 בירושלים על ידי אברהם לייב מונזון ואחיו משה מרדכי מונזון. השנים למדו דפוס בשיטת ליתוגרפיה בפרנקפורט, גרמניה. עם שובם לארץ ישראל הקימו את בית הדפוס, שהיה אחד מבתי הדפוס היהודיים הראשונים בארץ-ישראל של המאה ה-19. בית הדפוס עסק בהדפסה של יודאיקה כגון לוחות "מזרח", כרזות. בתחילה, נעשה שימוש במכבש ידני, ובשנת 1894 הוכנסה לשימוש מכונה אוטומטית.
בבית הדפוס נעשה שימוש בעיטורים שנוצרו, בתחילה, על ידי אברהם לייב מונזון. מאוחר יותר החלו אמנים נוספים, כגון מאיר רוזין, מאיר גור אריה וזאב רבן, לעצב דברי דפוס שונים. עם פטירתו של אברהם, בשנת 1930, נסגר בית הדפוס לכמה חודשים. עם פתיחתו שונה שמו ל"דפוס מונזון". בשנת 1934 עבר בית הדפוס לפעול במרכז מסחרי בשכונת שמאעה בעיר.
בשנת 2009 נערכה תערוכה על תולדות בית הדפוס במוזיאון חצר היישוב הישן בירושלים.
לקריאה נוספת

דפוס א.ל. מונזון, 1892–1992, ירושלים: מוזיאון חצר היישוב הישן, 2009
עפרת, גדעון (עורך), 100 שנות אמנות הדפס בישראל, ירושלים: סדנת ההדפס ירושלים, 2015, עמ' 10–11.
הארכאולוג העירום

| --- | --- |

 סוגה:  דוקומנטרי
 יוצרים:  שמחה יעקובוביץ' 
 בימוי:  אלברטה נוקס
 מנחים:  שמחה יעקובוביץ'
 שחקנים:  שמחה יעקובוביץ' 
 פרסים:  פרס האקדמיה לטלוויזיה
 ארץ מקור:  קנדה
 שפות:  אנגלית ועברית
 מספר עונות:  3
 מספר פרקים:  65
 הפקה
 מפיקים בפועל:  אלברטה נוקס
 חברת הפקה:  ויז'ן טיוי
 שידור
 רשת שידור:  VisionTV
 רשת שידור בישראל:  ערוץ ההיסטוריה, HOT, ערוץ 1
 תקופת שידור מקורית:  5 בספטמבר 2005 – 24 בנובמבר 2010
 קישורים חיצוניים
 דף התוכנית ב-IMDb
 
הארכאולוג העירום (באנגלית: The Naked Archaeologist) היא סדרת טלוויזיה ששמה דגש על סיפורי התנ"ך וסיפורים היסטוריים נוספים ומנסה לאשש את נכונותם באמצעות עדויות ארכאולוגיות, שיחות עם מומחים בתחום ומסקנות אישיות.
התוכנית הופקה על ידי VisionTV בקנדה יחד עם ערוץ ההיסטוריה בארצות הברית בהנחייתו של שמחה יעקובוביץ', שזכה ב-2007 בפרס אמי על הפקת סרטי תעודה בקטגוריית עיתונות חוקרת.
שתי העונות הראשונות שודרו בישראל בערוץ 8. לפרקי העונה השנייה בישראל צורפו שיחות שערך אברי גלעד עם יעקובוביץ' על נושאי התוכנית. העונה השלישית משודרת בישראל בערוץ 1.
פרקי הסדרה > עונה ראשונה (2005 - 2006)

| מס' | שם הפרק | שם הפרק בעברית |
| --- | --- | --- |
| 1. | Delilah's People | עמה של דלילה |
| 2. | Who Invented the Alphabet? | מי המציא את האלף-בית? |
| 3. | Jerusalem & The Black Prince | ירושלים והנסיכה השחורה |
| 4. | What Killed Herod? | מה הרג את המלך הורדוס? |
| 5. | Real or Fake? | מציאות או זיוף? |
| 6. | Fame & Forgery? | תהילה ותרמית? |
| 7. | Accidental Archaeology | ארכאולוגיה מקרית |
| 8. | Biblical Food | אוכל תנ"כי |
| 9. | Jesus: The Early Years | ישו: השנים הקדומות |
| 10. | John the Baptist | יוחנן המטביל |
| 11. | True Blue | כחול אמיתי |
| 12. | Return of the Hilazon | שובו של החילזון |
| 13. | Last Man Standing | האחרון שיעמוד |
| 14. | Crucifixion | הצליבה |
| 15. | King David | המלך דוד |
| 16. | Jezebel: Bible Bad Girl | איזבל: המלכה הרעה |
| 17. | The Oldest Leper | המצורע הקדום ביותר |
| 18. | Joshua | יהושע |
| 19. | Masada | מצדה |
| 20. | Who Wrote the Dead Sea Scrolls? | מי כתב את מגילות ים המלח? |
| 21. | Holy Hot Spot | נקודה רגישה |
| 22. | Biblical Epicentre - Temple Mount | הר הבית: מוקד התגעשות תנ"כית |
| 23. | The Mother of Archaeology - St. Helena | האם של הארכאולוגיה - הלנה |
| 24. | Who Wrote the Bible? | מי כתב את התנ"ך? |
| 25. | Where is Mount Sinai? | איפה זה הר סיני? |
| 26. | The Real Mount Sinai | הר סיני האמיתי |
פרקי הסדרה > עונה שנייה (2008)

| מס' | שם הפרק | שם הפרק בעברית |
| --- | --- | --- |
| 1. | The Would-be Messiah | משיחים |
| 2. | The Search for St. Peter | החיפוש אחר פטרוס |
| 3. | A Nabatean By Any Other Name | הנבטים |
| 4. | Chasing the Temple Booty – Part One | האיתור אחר ביזת המקדש - חלק ראשון |
| 5. | Chasing the Temple Booty – Part Two | האיתור אחר ביזת המקדש - חלק שני |
| 6. | The Legacy of King Solomon – Part One | מורשתו של המלך שלמה - חלק ראשון |
| 7. | The Legacy of King Solomon – Part Two | מורשתו של המלך שלמה - חלק שני |
| 8. | Decoding Ezekiel's Vision | פענוח חזיונו של יחזקאל |
| 9. | Jewish Rome | המקורות היהודים של רומא |
| 10. | The Giants of Genesis | הנפילים |
| 11. | All in the Family | הכל נשאר במשפחה |
| 12. | The Curse of the Macabee Tomb | קללת קברו של המכבי האחרון |
| 13. | The Search for King David's Harp | החיפוש אחר הנבל של דוד |
| 14. | Hangin' with Judas | האמת על יהודה איש קריות |
| 15. | The Miracle Workers of Galilee | עושי נסים בגליל |
| 16. | The Collector | גובי המיסים |
| 17. | Cleanliness is Next to Godliness | ניקיון ואלוהיות |
| 18. | What Happened to the JC Bunch? Part One | גורלה של חבורתו של ישו - חלק ראשון |
| 19. | What Happened to the JC Bunch? Part Two | גורלה של חבורתו של ישו - חלק שני |
| 20. | What Happened to the JC Bunch? Part Three | מי כתב את מגילות ים המלח? |
| 21. | Babes, Brothels and Baths | בחורות, בתי בושת ואמבטיות |
| 22. | The Beloved Disciple | השליח האהוב |
| 23. | Who Were the Danites? | מי היו ה-Danites? |
| 24. | Coat of Many Colors | כותונת הפסים |
| 25. | Bilaam: The Story of a Talking Donkey | בלעם: הסיפור על האתון המדברת |
| 26. | Holy Threads | אשכולות קדושים |
פרקי הסדרה > עונה שלישית (2010)

| מס' | שם הפרק | שם הפרק בעברית |
| --- | --- | --- |
| 1. | Moses vs Akhenaten | משה מול אחנתון |
| 2. | Ancient Glass | זכוכית עתיקה |
| 3. | Biblical Beauty Secrets | יופי תנ"כי עתיק |
| 4. | The Bath That Changed History | המקלחת ששינתה את פני ההיסטוריה |
| 5. | The Hairy Show | מופע השיער |
| 6. | Rebuilding the Temple | בנייה מחדש של המקדש |
| 7. | Gone Fishing | יציאה לדיג |
| 8. | Naked Letters | מכתבים עירומים |
| 9. | Lilith: Queen of the Night | לילית: מלכת הלילה |
| 10. | Bethsaida and the Cross | בית צידה והצלב |
| 11. | Queen Esther and Purim | אסתר המלכה וחג הפורים |
| 12. | Apostles & Spies, Part One | שליחים ומרגלים - חלק ראשון |
| 13. | Apostles & Spies, Part Two | שליחים ומרגלים - חלק שני |
ראו גם

פענוח יציאת מצרים
מערת הקבורה של ישו
הארכיבישוף דמסקינוס

הארכיבישוף דמסקינוס פפנדראו (ביוונית: Αρχιεπίσκοπος Δαμασκηνός;‏ 3 במרץ 1891, דורביצה, ממלכת יוון – 20 במאי 1949, אתונה, יוון) כיהן כארכיבישוף של אתונה ובהמשך של יוון. בדצמבר 1944 התמנה לעוצר הממלכה ובהמשך כיהן לתקופה קצרה גם כראש ממשלת מעבר. ידוע בפועלו נגד רדיפת יהודי יוון עליו זכה לתואר חסיד אומות העולם.
קורות חייו

נולד בשנת 1891 בשם דמטריוס פפנדריאו. במהלך מלחמות הבלקן התגייס לצבא יוון. ב-1917 הוסמך לכמורה בכנסייה האורתודוקסית וב-1938 נבחר לארכיבישוף של אתונה, אך מינויו בוטל על ידי שליט יוון יואניס מטאקסס. ב-1941, עת יוון הייתה תחת כיבוש מדינות הציר, החל למלא את תפקיד הארכיבישוף של אתונה.
בשלהי 1944, בניסיון להביא להפסקת אש בין הצדדים באירועי דצמבר, שוכנע מלך יוון למנות את דמסקינוס לעוצר המלוכה, עד להחלטה של העם האם להשיב את המלך גאורגיוס השני מגלותו. ממשלת יוון קיוותה שצעד זה יחליש את אנשי השמאל ויביא אותם להסכים להפסקת אש. בתקופה זו העמיק הקרע בין המלוכנים והקומוניסטים, וראש הממשלה יורגוס פפנדראו נאלץ להתפטר. באוקטובר 1945, לאחר מספר חודשים של אי-יציבות פוליטית, מינה דמסקינוס את עצמו לראש ממשלת מעבר כדי לנסות ולייצב את המצב עד לבחירות, אך בהצלחה מועטה. בממלכה פרצה מלחמת אזרחים שנמשכה עד 1949. באותה השנה נפטר דמסקינוס בגיל 58.
פועלו למען יהודי יוון

לקחתי על עצמי את השליחות. דיברתי עם האל וגמלה החלטה בלבי להציל כמה שיותר נשמות יהודיות.
ב-23 במרץ 1943, עם הוודע על התחלת גירוש יהדות סלוניקי לפולין, פרסם דמסקינוס מכתב פומבי, שחובר ונחתם על ידי המשורר היווני אנגלוס סיקליאנוס ואישים רמי מעלה נוספים, בגנות הנאצים ומדיניותם נגד היהודים.
הוא פרסם את המכתב אף שמפקד האס אס ביוון יירגן שטרופ איים עליו שאם יעשה כן יוצא להורג על ידי כיתת יורים. התשובה לאיומו של שטרופ המיוחסת לדמסקינוס הייתה צינית, והתייחסה להוצאתו להורג בתלייה של גריגוריוס החמישי, פטריארך קונסטנטינופול:
בשלב זה, ספק אם ידע דמסקינוס על קיומם מחנות ההשמדה, אך הוא ידע על העוינות הגרמנית ליהודים. הוא כתב בשבח היהודים, על תרומתם לכלכלה, היותם חלק מהקהילה היוונית במשך אלפי שנים וכן על הפטריוטיות שלהם, וקרא לאזרחי יוון ולאנשי הכנסייה לפעול להצלת יהודי יוון הנותרים.
אנגלוס אוורט, מפקד משטרת אתונה וחסיד אומות העולם, הצהיר בדיעבד כי שאב השראה מדבריו של דמסקינוס וכי דבריו עודדו אותו לפעול להצלתם של יהודי העיר.
המטרופולין כריסוסטומוס דמטריו, גם הוא חסיד אומות העולם, הצהיר גם הוא כי פעל בעקבות דמסקינוס.
פסלו של דמסקינוס נמצא בחזית הקתדרלה המרכזית של אתונה ברחוב מטרופוליאוס ומאחוריה כיתוב על פועלו.
ראו גם

הצלת יהודים במהלך השואה
הערות שוליים

1 2  "הנה הרשימה של היהודים שדרשתם", באתר יד ושם.
↑  מכתבו של דמסקינוס (באנגלית) באתר Jewish Virtual Library
↑  אסא כשר - "האומץ לפרגן"
| --- | --- |
בקרת זהויות :  NLI: 987007407695705171  BnF: cb16198044k (data)  GND: 119153351  ISNI: 0000 0001 1769 2224  LCCN: n84237494  NLA: 35995671  NLG: 17365  NTA: 075151146  Trove: 1177649  VIAF: 70346000   WorldCat (עם VIAF): 70346000
הדיוויזיה החמישית (האימפריה הגרמנית)

| --- | --- |

סמל מפקדת דיוויזיה בצבא הקיסרי הגרמני
 פרטים
 מדינה:  הקיסרות הגרמנית הקיסרות הגרמנית
 שיוך:   צבא הקיסרות הגרמנית
 סוג:  דיוויזיה
 אירועים ותאריכים
 תקופת הפעילות:  5 בספטמבר 1818 – 20 בינואר 1919 (100 שנה)
 מלחמות:  מלחמת אוסטריה–פרוסיה   מלחמת צרפת–פרוסיה   מלחמת העולם הראשונה
הדיוויזיה החמישית (בגרמנית: 5. Division) הייתה דיוויזיה של צבא הקיסרות הגרמנית. הדיוויזיה לחמה במלחמת אוסטריה–פרוסיה, מלחמת צרפת–פרוסיה ובמלחמת העולם הראשונה, ופורקה עם סיומה.
היסטוריה

הדיוויזיה הוקמה בקרוסן על האודר בנובמבר 1816 כחטיבה, אשר הועברה בשנת 1817 לפרנקפורט על האודר, וב-5 בספטמבר 1818 הפכה לדיוויזיה ה-5. חיילי הדיוויזיה גויסו מפרובינציית ברנדנבורג, ובפרט מאזור פרנקפורט על האודר. בשנת 1840 עבר מטה הדיוויזיה לברלין, ובשנת 1845 הוא חזר לפרנקפורט על האודר. בשנת 1864 לחמה החטיבה ה-10 שהייתה חלק מהדיוויזיה במלחמת שלזוויג השנייה, והשתתפה בקרב דיבל. בשנת 1866 לחמה הדיוויזיה במלחמת אוסטריה–פרוסיה והשתתפה בקרב קניגרץ, ובמלחמת צרפת-פרוסיה היא לחמה בקרב מארס-לה-טור, קרב גרבלוט ובמהלך המצור על מץ.
עם פרוץ מלחמת העולם הראשונה באוגוסט 1914 הייתה הדיוויזיה חלק מהקורפוס ה-3 בפיקוד אוואלד פון לוכו, אשר היה חלק מהארמייה הראשונה. הדיוויזיה נטלה חלק בקרבות מונס, לה קאטו ובקרב על המארן. לאחר מכן השתתף בהדיפת המתקפות הצרפתיות בסואסון יומיים קודם לכן. לאחר מכן השתתף בבלימת המתקפות הצרפתיות באראס ובלה באסה. באוקטובר 1915 הועברה הדיוויזיה לסרביה, שם השתתפה במערכה המוצלחת לכיבוש הארץ, ולאחר מכן היא הועברה בחזרה לחזית המערבית והשתתפה בקרב ורדן ובקרב על הסום. בשנת 1917 היא לחמה במהלך הקרב השני על האן, ולאחר מכן הועברה לתקופה קצרה לחזית המזרחית, ולאחר מכן לחמה בקרב קפורטו. בשנת 1918 היא לחמה במתקפת האביב, ובכלל זה הקרב השלישי על האן והקרב השני על המארן, ולאחר מכן לחמה במתקפת מאה הימים. לאחר המלחמה חזרה הדיוויזיה לגרמניה, וב-20 בינואר 1919 פורקה הדיוויזיה.
מפקדים

פרידריך אוגוסט פון בראוזה (5 בספטמבר 1818–17 ביוני 1825)
קונסטנטין פון צפלין (18 ביוני 1825–17 במרץ 1835)
גאורג צו הסן-קאסל (18 במרץ 1835–8 במאי 1840)
אלברכט, נסיך פרוסיה (9 במאי 1840–3 באוקטובר 1844)
וילהלם פון פוקהאמר (4 באוקטובר 1844–14 במרץ 1848)
לודוויג רוט פון שרקנשטיין (15 במרץ 1848–12 באפריל 1848)
היינריך פון הולבן (13 באפריל 1848–3 בנובמבר 1848)
קרל פון קאניץ אונד דאלביץ (20 בנובמבר 1849–25 באפריל 1850)
פיליפ פון ווסוב (2 במאי 1850–6 במאי 1857)
קרל אוגוסט פון ברנדנשטיין (7 במאי 1857–2 ביולי 1858)
אדוארד פוגל פון פלקנשטיין (3 ביולי 1858–28 בינואר 1863)
וילהלם פון טיבלינג (29 בינואר 1863–29 באוקטובר 1866)
וילהלם פון קמינסקי (30 באוקטובר 1866–11 במאי 1867)
פרדיננד פון שטילפנגל (16 ביולי 1867–17 באוקטובר 1871)
גאורג פון דר גרובן (13 בינואר 1872–18 בנובמבר 1872)
ברנהרד פון קסל (13 בספטמבר 1872–12 במאי 1879)
ולטר פון לווה (13 במאי 1879–11 בינואר 1884)
ברתולד פון דיטפורט (12 בינואר 1884–11 ביולי 1888)
הרמן פון בלומברג (12 ביולי 1888–19 באוקטובר 1891)
מקסימיליאן פוגל פון פלקנשטיין (20 באוקטובר 1891–1 בינואר 1896)
קולמר פון דר גולץ (2 בינואר 1896–23 ביולי 1898)
אולדוויג פרדיננד פון נאצמר (24 ביולי 1898)
ארנסט קפקה (25 ביולי 1898–7 ביוני 1901)
אוטו פון דוליץ (8 ביוני 1901–9 באפריל 1906)
לימברכט פון שליפן (10 באפריל 1906–21 במרץ 1910)
גוסטב שוך (22 במרץ 1910–3 ביולי 1910)
ריכרד פון זיסקינד-שוונדי (4 ביולי 1910–30 בספטמבר 1912)
גאורג ויכורה (1 באוקטובר 1912–5 במאי 1915)
ארתור פון גאביין (6 במאי 1915–2 ביולי 1915)
גאורג ויכורה (3 ביולי 1915–6 בספטמבר 1916)
האסו פון ודל (7 בספטמבר 1916–4 ביולי 1918)
גאורג יוהוב (5 ביולי 1918–20 בינואר 1919)
לקריאה נוספת

Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, ברלין 1927, עמ' 66, 113–114.
הבוקר שאחרי (פסל)

| --- | --- |

 מידע כללי
 פַּסל:  אילנה גור
 תאריך יצירה:  2006
 טכניקה וחומרים:  מיצב (עץ, ברונזה, עור)
 ממדים בס"מ
 אורך:  330
 רוחב:  90
 גובה:  80
 נתונים על היצירה
 מיקום:  מוזיאון אילנה גור יפו שבישראל
הבוקר שאחרי הוא פסל סוריאליסטי מעשה ידי הפסלת הישראלית אילנה גור משנת 2004. הפסל מוצג כיום בחדר הנזירים שבמוזיאון אילנה גור ביפו.
היצירה הוצגה בשנת 2006
הפסל עשוי שולחן עץ בן כ-300 שנים, ועליו צלחות עשויות ברונזה כאשר בצלחות חלקי גוף של אדם ובעלי חיים, גולגולת של פרה, עכביש ענק, ועליהם זוחלים נמלים וחרקים ענקיים. גודלם של החרקים יוצר פסל סוריאליסטי, והבחירה בחלקי אדם, ובשולחן ארוך מהווה קונוטציה לשולחן הסעודה האחרונה של ישו. לדברי אילנה גור היצירה עוסקת במחזור החיים והמוות, ומנסה לעשות זאת בצורה הומוריסטית, כאשר לצידה, באותו חדר, מוצגת היצירה ראשים העוסקת אף היא באותו נושא.
סביב השולחן מסודרים כיסאות עץ ריקים. אילנה גור עיצבה את מושבי העור של כיסאות אלה.
הבור (אתר הנצחה)

| --- | --- |

 מידע כללי
 סוג:  פסל, מונומנט 
 על שם:  history of the Jews in Belarus 
 כתובת:  מינסק 
 מיקום:  מינסק 
 מדינה:  בלארוס 
 הקמה ובנייה
 יוצר:  אלזה פולק, Aleksandr Finsky 
 אדריכל:  ליאוניד לוין 
 קואורדינטות:  53°54′35″N 27°32′34″E﻿ / ﻿53.909822222222°N 27.542725°E﻿ / 53.909822222222; 27.542725
  (למפת מינסק מוגדלת) הבור(למפת מינסק רגילה) הבור
 
הבור, 2010. משמאל נראית הבמה שעליה האובליסק. מולה ומימין נראים גרם המדרגות והפסל "הדרך האחרונה"
הבור (בבלארוסית: Яма) הוא אתר הנצחה ליהודי מינסק שנספו בשואה. הוא ניצב בתחומי העיר מינסק, בירת בלארוס, באתר שבו נורו למוות על ידי הגרמנים ב-2 במרץ 1942 (י"ג באדר ה'תש"ב, יום לפני פורים) כ-5,000 יהודים מתוך אלו שהיו כלואים בגטו בעיר.
האתר הוא שקע באדמה, שהיה במקור חשוף וכיום הוא מרוצף בתחתיתו ומדרונותיו מכוסים צמחייה. בפאתי תחתית הבור, על גבי במה נמוכה, נמצא אובליסק זיכרון מגרניט, שהוצב במקום זה לראשונה בשנת 1947. על גבי האובליסק נחקקה ברוסית וביידיש הכתובת: "זיכרון נצח לזכרם של חמשת אלפים יהודים קדושים שנרצחו על ידי אויביה הרצחניים ביותר של האנושות - הרוצחים הגרמנים הפשיסטים, 2 במרץ 1942".
בשנת 2000 הוצב פסל נוסף באתר ליד גרם מדרגות היורד לתוך השקע. זהו פסל ארד הנקרא "הדרך האחרונה". הוא מסמל קבוצה של כ-20 נידונים למוות היורדים אל הבור על מנת להיירות בתוכו. ביניהם נמצאים אשה בהיריון, ילד וכנר. הפסל נוצר על ידי האדריכל ליאוניד לוין (רו'), שהיה יושב ראש הקהילות היהודיות בבלארוס, ועל ידי הפסלת הישראלית אלזה פולק.
טקסי זיכרון נערכים כמה פעמים בשנה במקום, ב-23 באוקטובר שהוא תאריך חיסול גטו מינסק, וב-2 במרץ.
אתר ההנצחה נפל קרבן בעבר למעשי ונדליזם.
האובליסק באתר
הדג נחש ותזמורת המהפכה - בהופעה חיה

הדג נחש ותזמורת המהפכה – בהופעה חיה הוא האלבום השמיני במספר של להקת ההיפ הופ הישראלית הדג נחש, ואלבום ההופעה השני של הלהקה. ההופעה המשותפת עם תזמורת המהפכה הוקלטה בשנת 2011, והאלבום יצא ב-26 במרץ 2015.
לעומת האלבומים האחרים של הלהקה, האלבום לא נמכר ברשתות השיווק, אלא ניתן להורדה מהאינטרנט ללא עלות.
רשימת השירים באלבום

| הדג נחש ותזמורת המהפכה - בהופעה חיה> מס' | הדג נחש ותזמורת המהפכה - בהופעה חיה> שם | הדג נחש ותזמורת המהפכה - בהופעה חיה> משך | הדג נחש ותזמורת המהפכה - בהופעה חיה>  | הדג נחש ותזמורת המהפכה - בהופעה חיה>  | הדג נחש ותזמורת המהפכה - בהופעה חיה>  | הדג נחש ותזמורת המהפכה - בהופעה חיה>  | הדג נחש ותזמורת המהפכה - בהופעה חיה>  | הדג נחש ותזמורת המהפכה - בהופעה חיה>  | הדג נחש ותזמורת המהפכה - בהופעה חיה>  |
| --- | --- | --- | --- | --- | --- | --- | --- | --- | --- |
| 1. | אני מאמין  | 05:42 |  |  |  |  |  |  |  |
| 2. | בסלון של סלומון  | 05:19 |  |  |  |  |  |  |  |
| 3. | לא מספיק/לא מוותר/לא פראיירים  | 07:46 |  |  |  |  |  |  |  |
| 4. | אין לי אף אחד  | 05:15 |  |  |  |  |  |  |  |
| 5. | מספרים  | 04:51 |  |  |  |  |  |  |  |
| 6. | הכאפה המצלצלת  | 04:26 |  |  |  |  |  |  |  |
| 7. | Little Man  | 04:39 |  |  |  |  |  |  |  |
| 8. | מערבולת של חול  | 04:45 |  |  |  |  |  |  |  |
| 9. | שיר נחמה  | 04:20 |  |  |  |  |  |  |  |
| 10. | רציתי שתדע  | 05:10 |  |  |  |  |  |  |  |
| 11. | גבי ודבי (היפ-הופ ציוני)  | 05:38 |  |  |  |  |  |  |  |
| משך כולל: | משך כולל: | 57:51 |  |  |  |  |  |  |  |
| הדג נחש |
| --- | --- | --- |
שאנן סטריט • גיא מר • דודוש קלמס • משה אסרף • יאיא כהן אהרונוב • שלומי אלון
| אלבומי אולפן | המכונה של הגרוב • לזוז • חומר מקומי • בעזרת הג'אם • 6 • זמן להתעורר • שותפים בעם • וולקאם טו איזראל • דג לייף |  |
| אלבומי הופעה | הדג נחש LIVE • הדג נחש ותזמורת המהפכה - בהופעה חיה |  |
| סינגלים | "מספרים" • "שירת הסטיקר" • "הנה אני בא" • "עוד אח אחד" • "קובלנה על מפלגות ישראל" • "זמן להתעורר" • "יום שישי" • "תן לי מנגינה" • "בומבה" |  |
ערך זה הוא קצרמרבנושא אלבומים. אתם מוזמנים לתרום לוויקיפדיה ו.
הבורוטאוטתיס

| הבורוטאוטתיס |
| --- | --- |

תקופה
קרטיקון עליון
מיון מדעי
ממלכה:: בעלי חיים
מערכה:: רכיכות
מחלקה:: סילוניות
סדרה:: דיונוני רחף
סוג:: הבורוטאוטתיס
מין:: Haboroteuthis poseidon
שם מדעי
 Haboroteuthis

הבורוטאוטתיס (שם מדעי: Haboroteuthis) הוא סוג נכחד של רכיכה גדולה שהתקיימה במשך הקרטיקון העליון במימי האוקיינוס השקט שלפני מיליון שנה מזמננו.
סוג זה תואר ב-2015 בידי החוקרים: Kazushige Tanabe‏, Akihiro Misaki ו-Takao Ubukata, על סמך ממצאים שהתגלו בהוקאידו שביפן.
ממצאיו של היצור שהיה קרוב לדיונונים או דיונוני הרחף המודרניים הכילו זוג של מקורים תחתונים עבים שהזכירו מקורי דיונונים מאותה תקופה, כמו Nanaimoteuthis מוונקובר שבקנדה. מקורים אלה הגיעו לאורך של 6 ס"מ בקירוב והיו גדולות מאוד.
ככל הנראה בעליהם הגיע לגודל של דיונון ענק או דיונון עצום מודרניים, מאחר שמקוריהם בעלי מידות דומות, כך שאולי ההבורוטאוטתיס הגיע לאורך של כמה מטרים והיה אחד מחסרי החוליות הגדולים ביותר של הקרטיקון, לצד אמוניטים נכחדים. עם זאת שאר הגוף לא השתמר במאבנים והדעות על כך הם השערות בלבד.
הערות שוליים

↑  Tanabe, Kazushige; Misaki, Akihiro; Ubukata, Takao (2015). "Late Cretaceous record of large soft-bodied coleoids based on lower jaw remains from Hokkaido, Japan" (PDF). Acta Palaeontologica Polonica. 60 (1): 27–38. doi:10.4202/app.00052.2013. ISSN 0567-7920. OCLC 5789669966. Retrieved 22 August 2018
הדיוויזיה החמישית (ארצות הברית)

| --- | --- |

תג הכתף של הדיוויזיה
 פרטים
 מדינה:  ארצות הברית ארצות הברית
 שיוך:   צבא ארצות הברית
 סוג:  דיוויזיה
 בסיס האם:  Fort Johnson 
 אירועים ותאריכים
 תקופת הפעילות:  1917  1939 1947 – 1921  1946 1992 (כ־4 שנים)
 מלחמות:  מלחמת העולם הראשונה   מלחמת העולם השנייה   מלחמת וייטנאם   הפלישה האמריקאית לפנמה
 
הדיוויזיה החמישית (באנגלית: 5th Infantry Division) הייתה דיוויזיה של צבא ארצות הברית שלחמה במספר מלחמות: מלחמת העולם הראשונה, מלחמת העולם השנייה ומלחמת וייטנאם.
היסטוריה > מלחמת העולם הראשונה

הדיוויזיה החמישית הוקמה בדצמבר 1917 ביוסטון, טקסס, שמונה חודשים לאחר כניסת ארצות הברית למלחמת העולם הראשונה. הדיוויזיה הורכבה מהבריגדה ה-9 שהורכבה מהרגימנטים ה-60 וה-61, ומהבריגדה ה-10 שהורכבה מהרגימנטים ה-6 וה-11. הדיוויזיה כולה הגיעה לצרפת ב-1 במאי 1918 והיחידות נפרסו בקו החזית. הדיוויזיה ה-5 הייתה השמינית מתוך ארבעים ושתיים דיוויזיות אמריקאיות שהגיעו לחזית המערבית. הדיוויזיה ה-5 התאמנה עם יחידות הצבא הצרפתי בין ה-1 ל-14 ביוני 1918. החיילים הראשונים של היחידה שנהרגו בפעולה מתו ב-14 ביוני אותה שנה. בין הנפגעים הראשונים של הדיוויזיה היה קפטן מארק קלארק, שפיקד על הגדוד ה-3, רגימנט הרגלים ה-11, שלימים יהפוך לגנרל בעל ארבעה כוכבים. ב-12 בספטמבר השתתפה הדיוויזיה בקרב סן-מייל, ומאוחר יותר לחמה במתקפת מז-ארגון, הקרב הגדול ביותר של חיל המשלוח האמריקאי (AEF) (והגדול בתולדות צבא ארצות הברית) במלחמת העולם הראשונה. המלחמה הסתיימה זמן קצר לאחר מכן, ב-11 בנובמבר 1918. הדיוויזיה שירתה בצבא הכיבוש, והתבססה בבלגיה ובאש-סור-אלזט, לוקסמבורג עד שעזבה את אירופה. הדיוויזיה חזרה לארצות הברית דרך נמל העלייה של ניו יורק בהובוקן, ניו ג'רזי, ב-21 ביולי 1919.
היסטוריה > בין המלחמות

ב-4 באוקטובר 1921 הושבתה הדיוויזיה בשל קיצוצים תקציביים, אולם חלק מיחידותיה נשארו פעילות, ושאר היחידות השתייכו לכוחות המילואים. מפקדת הדיוויזיה השתתפה בתרגילים שונים במשך השנים.